
Setiap amal wajib disertakan niat berdasarkan sabda Rasulullah Shallallahu ‘alaihi wa 
Sallam: 


ji La j^al l^ajl j dlUillj JUatVI Uajl 

“Bahawasanya segala amal itu disertakan dan setiap orang akan mendapat balasan 
sesuai dengan niatnya”. (Hadis Riwayat al-Bukhari, Muslim dan lain-lain) 

Niat menurut pengertian Bahasa dimaksudkan: 

(S'i jVij j a ^ j) 

Niat ialah: Qasad (maksud), azam ('azamul qalb/cita-cita) dan iradah (al-iradatul 
jazimah, iaitu kehendak/keinginan hati dalam keadaan yang sedar). 

Adapun menurut syara’, niat ialah: 

A\ ^j\\ \jjSj Jka ^ 

“Berazam (bertekad) untuk melaksanakan ibadah semata-mata untuk mendekatkan 
diri kepada Allah Ta'ala”. 

Qasad, 'azam dan iradah tempatnya di hati, kerana ia adalah kerja hati (mM J^) 
bukan kerja lidah. Oleh itu, niat tidak perlu dilafaz atau diucapkan, inilah yang 
disepakati oleh jumhur ulama dan etimologis. Niat juga diertikan sebagai: “Kehendak, 
maksud (tujuan) dan keazaman” bukan paksaan. (Lihat: iij J * t , Hlm. 

283. Jld. 2. Muhammad bin Soleh al-Uthaimin) 

Syarat niat ialah: “Diketahui atau disedari oleh hati” kerana niat hanya bertempat di 
hati bukan lidah. Rasulullah Shallallahu ‘alaihi wa Sallam bersabda: 

sj’lua ^1 jLill “aJ UaLa 


“Niat itu tempatnya ialah di sini, kemudian baginda menunjukkan ke arah dadanya”. 

Sebelum memulakan apapun jenis ibadah, tidak perlu menyusun atau mereka-reka 
ayat (jumlah) niat untuk dibacakan pada setiap amal, sama ada dengan suara jahrah 
(kuat) atau perlahan. Penyusunan niat sehingga menjadi sebuah ayat tidak pernah 
berlaku di zaman Rasulullah atau zamah Salaf as-Soleh (generasi awal umat Islam). 

Pendapat yang mewajibkan melafaz niat sebelum memulakan amal ibadah seperti 
solat dan lain-lainnya, adalah berpunca dari pandangan Abu Abdullah az-Zubairi dari 
kalangan ulama Syafi’e. Beliau menyangka Imam Syafi’e mewajibkan untuk 


melafazkan niat di dalam setiap ibadah yang akan dikerjakan. Beliau terkeliru 
terhadap qaul Imam asy-Syafie iaitu: 

(JgJViNj VI ^-najV a^l hq\*n (jlj l^^l aj-ac-j I (_£jj I j| : Jli 

“Jika berniat untuk haji dan umrah diharuskan sekalipun dilafazkan. Dan tidak seperti 
solat ia tidak sah kecuali dengan dilafazkan (lafaz takbir).” 

Menurut Imam an-Nawawi rahimahullah tentang ibarah (perkataan asy-Syafi’e) di 


jnVill O-il JA (Jj I JA JjlailL) J Jya (jjnl J (J^IH^A Jalc. llijLau^al (Jli 

“Berkata para sahabat kami: Telah berlaku kesilapan oleh orang yang mengatakannya, 
kerana bukan itu yang dimaksudkan oleh asy-Syafi’e tentang apa yang diucapkan pada 
solat, tetapi yang dimaksudkan ialah supaya diucapkan takbir (bukan mengucapkan 
niat)”. (Lihat: (2/234)) 

Berkata pula Ibn Abi al-‘lzzi al-Hanafi rahimahullah: 

I g \*\ a Uailj o V j ^^JLaLuJI V t AjijjVI 4-ojVI (j-a A^.1 (JiJ 

^aliGlj i Jai l 

“Tidak seorang pun dari para imam yang empat walaupun asy-Syafi’e dan selainnya 
mengisyaratkan agar melafazkan. Adapun niat itu tempatnya di hati sebagaimana 
dipersetujui oleh semua ulama.” (Lihat: >»^1. Hlm. 62) 

Berkata Ibn al-Qaiyim rahimahullah: 

I g 1^ Lliuj (Jsj ^ulj : <Jls lil a jlc. Aul(_g 11^1 auI (J^jjj^ <jl^ 

. \lajjn\la jl \la\la\ CllUtSj £-Jjl Alisl I (JjiLuia S^ll^a Ali : (JU V J . JaitiVj 

jLlujlj A^.1 aSz. (Jsjj ^Aj lAAj . (_pa^)3 V_j g-l t. ^ V_j <iIaI : (Jls V_$ 

Vj A J X. ^-»11 ^ja A^l (_jc. Vj (Jj • AjJI Lg-La oA^lj Aiial (Jlu^oVj ' a ;» ■ JaV j 

.^jtaLuill (JJfl ^ja (JJ^)^.Iaa]I J ^C. Lajlj 4 aJjVI 4_ajV! Vj (jJajLill ^ja A^.1 4_luiaJlu:l 

“Rasulullah Shallallahu ‘alaihi wa Sallam apabila berdiri untuk solat mengucapkan 
(Allahu Akbar). Tidak pernah baginda berkata sesuatu sebelumnya dan sama sekali 
tidak pernah melafazkan niat. Baginda tidak pernah melafazkan: Sengaja aku 
sembahyang menghadap kiblat empat rakaat imaman atau makmuman kerana Allah. 
Tidak pernah melafazkan tunai atau qadza atau difardukan kerana masuk waktu yang 
mana ini semua adalah bid'ah. Tidak pernah disalin (melafazkan niat) sama ada 
melalui (hadis) sahih, hadis lemah, dari musnad atau berupa hadis mursal walaupun 
satu lafaz darinya. Sebaliknya tidak pernah juga disalin walaupun dari seorang 



sahabat, dari sangkaan baik oleh tabiin dan tidak juga dari para imam yang empat. 
Namun terdapat sebilangan dari orang-orang terkemudian tergesa-gesa (kurang 
memahami) tentang qaul asy-Syafi’e”. (Lihat: jU*JI j! j. (1/201). Ibn al-Qaiyim) 

Nash-nash yang dikemukakan oleh para ulama di setiap masa menunjukkan bahawa 
melafazkan niat adalah bid'ah (rekaan dalam beragama/beribadah). (Lihat: 
isjtiill. (22/223). IbnTaimiyah. Lihat juga: jjjSJI (1/186). Asy-Syaukani) 

Sesiapa yang menyangka melafazkan niat itu sunnah dan mendakwa melafazkan niat 
adalah dari asy-Syafi’e, maka itu adalah suatu kesilapan. (Lihat: *Uait Jjiil 

Hlm. 95. Abu 'Ubaid Masyhur bin Hasan bin Mahmud bin Salman) 

Setiap perbuatan yang dilakukan dengan qasad, azam, iradah dan dalam keadaan 
sedar, tahu apa yang dikerjakan, bukan mimpi, bukan khayal, bukan dipaksa dan 
bukan terpaksa, maka amalan tersebut menurut syara dihukum telah berniat 
walaupun tidak dilafazkan dengan lidah atau diperdengarkan dengan suara. Atau 
dengan kata lain: “Setiap amal seseorang mukmin yang terbit dari kehendak, azam, 
cita-cita dan gerak hatinya yang disedari dan tidak dipaksa, maka itulah yang 
dinamakan niat”. 

Setiap gerak laku mukmin adalah ibadah jika dilakukan dengan kerana Allah, mencari 
keredhaan Allah, dan bersesuaian dengan kehendak Allah. Apakah wajib semua gerak 
laku (pekerjaan) tersebut dimulakan dengan melafazkan niat agar dinilai sah sebagai 
ibadah yang diterima oleh Allah Subhanahu wa Ta'ala? Maka, pihak yang menganggap 
sedemikian perlulah mengemukakan dalil. 

Sebagaimana yang telah disepakati oleh jumhur ulama bahawa tempat berniat di 
setiap kali memulakan ibadah ialah di hati “kerja hati” Oleh itu melafazkan 

atau membaca niat adalah perbuatan bid'ah yang tidak ada contohnya dari Nabi 
Muhammad Shallallahu ‘alaihi wa Sallam atau para Salaf as-Soleh. Allah Subhanahu wa 
Ta’ala Maha Mengetahui dan Melihat apa yang tergerak di hati seseorang, apabila ia 
melafazkan sesuatu perkataan jika bertentangan dengan apa yang diniatkan di 
hatinya, maka yang dikira dan diterima hanyalah yang terlintas atau yang tergerak di 
hatinya. Kenyataan ini dapat difahami melalui hadis yang bermaksud: 

“Seseorang yang telah berniat untuk mengerjakan sesuatu kebaikan tetapi tidak dapat 
dilaksanakannya, maka niatnya itu telah diberi sepuluh ganjaran”. 

Sesuatu amal dianggap ibadah apabila dilakukan dengan kesedaran yang bermula dari 
kehendak hati yang ikhlas. Di dalam Bahasa Arab perbuatan seumpama itu diistilahkan 
“niat”. Apabila niat dikotakan dengan perbuatan atau amalan maka ia menjadi ibadah 
yang sempurna. Sebagaimana hadis Nabi: 

( La (■ I (J^ La j' j ; Aj i)L Jla__C.V! La__i! 

“Bahawasanya setiap amal itu bermula dengan berniat, dan sesungguhnya bagi setiap 
seseorang mengikut apa yang telah diniatkan.” (Hadis Riwayat al-Bukhari dan Muslim) 



Apabila seseorang telah berniat dengan ikhlas di hatinya tanpa dilafazkan maka 
sahlah niatnya (dia telah berniat). Inilah pendapat yang paling sahih dari keempat- 
empat ulama muktabar (ays-Syafi’e, Maliki, Hanbali dan Hanafi). Begitu juga tidak 
seorang pun dari mereka yang pernah mewajibkan (atau menseunnahkan) melafazkan 
niat (menjahrahkan niat) ketika untuk mengerjakan amal ibadah kecuali ibadah haji 
dan umrah. 

Amal ibadah merupakan bentuk tindakan dan perlakuan yang dilaksanakan dalam 
keadaan sedar. Niat pula ialah urusan hati yang berkait dengan keikhlasan di samping 
berniat dalam keadaan sedar sebelum mengerjakan sesuatu amalan perbuatan. Tidak 
ada orang yang berniat, kecuali dia telah sedar apa yang akan dikerjakan yang terbit 
dari apa yang diniatkan. Oleh itu apabila berniat hendaklah benar-benar ikhlas, 
kerana antara syarat sahnya niat ialah ikhlas. Ikhlas pula bertentangan dengan riyak 
“Menunjuk-nunjuk”, 'ujub (t.i ■> U) “bangga diri”, kibriyak 
“membesarkan diri” dan tidak angkuh/ego (A^uVi) “sombong diri/keakuan”. Oleh yang 
demikian, apabila berniat tidak boleh diiringi dengan riyak, ‘ujub, kibriyak dan 
ananiyah kerana semuanya itu membatalkan niat ibadah kerana Allah Azza wa Jalla. 

Seseorang yang melafazkan niat dengan tujuan untuk diperdengarkan atau untuk 
memberitahu Allah bahawa ia mahu melakukan ibadah, maka perbuatan tersebut 
adalah kejahilan dan sia-sia, kerana Allah Maha Mendengar lagi Maha Mengetahui 
segala apa yang terpendam di hati manusia walaupun ia tidak melafazkannya kepada 
Allah. Keikhlasan dan niat adalah asas ibadah. Oleh sebab itu Allah tidak menyuruh 
kita beribadah kecuali dengan ikhlas: 

Al jAjkJ VI 


“Dan mereka tidak disuruh, kecuali menyembah Allah dengan penuh keikhlasan untuk 
(menjalankan) agama”. (Surah al-Baiyinah, 5: 98) 

Setiap amal ibadah mestilah dikerjakan dengan mengikut syarat, setelah ketakwaan 
maka wajib berniat iaitu ikhlas agar tidak menghilangkan pahala atau membatalkan 
ibadah tersebut kemudian wajiblah juga ittiba’ (mengikuti sunnah). Diterimanya 
sesuatu ibadah hanya setelah dilakukan dengan takwa, ikhlas dan mencontohi 
Rasulullah Shallallahu ‘alaihi wa Sallam. Amal tanpa keikhlasan boleh membawa 
kepada kesyirikan dan jika tidak mencontohi Rasulullah pula menyebabkan berlaku 
bid'ah (tokok tambah) atau tertolak. 

Persoalan Berkenaan Perbuatan Melafazkan Niat Sebelum Takbir Solat 

Soalan: Wajibkah melafazkan niat setiap kali sebelum takbiratul ihram? Bagaimana 
jika tidak melafazkan niat? 

Jawapan: Berniat adalah wajib tetapi melafazkan (mengucapkan atau menjahrahkan) 
niat tidak pernah diwajibkan atau disunnahkan oleh syara’. Malah melafazkan niat 
adalah bid'ah yang bertentangan dengan sunnah Rasulullah Shallallahu ‘alaihi wa 
Sallam. Sesiapa yang melakukannya adalah orang jahil yang boleh dihukum ta'zir. 

Qadi Abu ar-Rabi’i Sulaiman bin ‘Umar asy-Syafie berkata: 


“Mengeluarkan suara semasa berniat dan membaca di belakang imam bukanlah dari 
sunnah, sebaliknya makruh. Jika menjadikan keraguan (was-was) kepada orang lain ia 
menjadi haram. Sesiapa yang mengatakan bahawa melafazkan niat itu sunnah adalah 
salah. Tidak dihalalkan kepada sesiapa pun untuk mengatakan sesuatu dalam agama 
Allah tanpa ilmu.” 

Berkata Abu Abdullah Muhammad bin al-Qasim at-Tunisi al-Maliki rahimahullah: 

“Niat adalah pekerjaan hati, melafazkannya adalah bid'ah apatah lagi jika 
mendatangkan was-was kepada orang lain.” (Lihat: £4^1 *Uait JjSB . Hlm. 91. 

Abu 'Ubaidah Masyhur bin Hasan bin Mahmud binSalman. Dar Ibn al-Qaiyim) 

Berkata Syeikh ‘Alauddin bin al-‘Attar: 

“Mengangkat suara semasa berniat sehingga mengganggu orang lain yang bersolat 
adalah haram secara ijmak dan melakukannnya adalah bid'ah yang tercela. (Lihat: 
acj ( 1/204). IbnTaimiyah) 

Berkata Imam as-Suyuti rahimahullah: 

“Berniat sehingga menimbulkan was-was semasa mendirikan sembahyang tidak pernah 
dilakukan oleh Nabi Shallallahu ‘alaihi wa Sallam dan tidak pula berlaku pada para 
sahabat baginda. Mereka semua tidak pernah melafazkan sesuatu (lafaz niat) semasa 
mendirikan sembahyang selain takbir.” (Lihat: <^}LaAil fUail ^ JjSK. Hlm. 92. Abu 
'Ubaidah Masyhur bin Hasan bin Mahmud binSalman. Dar Ibn al-Qaiyim) 

Melafazkan niat walaupun dengan perlahan tidak pernah diwajibkan oleh imam yang 
empat (asy-Syafi’e, Maliki, Hanafi dan Hambali) dan para ulama muslimin.Tidak 
seorang pun dari mereka pernah mewajibkan perkara tersebut, sama ada semasa 
bersuci, solat atau puasa. (Lihat: *Uait Jjill. Hlm. 92. Abu 'Ubaidah 

Masyhur bin Hasan bin Mahmud binSalman. Dar Ibn al-Qaiyim) 

Abu Daud rahimahullah pernah bertanya kepada Imam Ahamd rahimahullah: 

“Adakah orang yang mendirikan sembahyang wajib melafzkan sesuatu sebelum takbir? 
Beliau berkata: Tidak.” (Lihat: csjUiS! (22/28). Lihat:i^l . Hlm. 31) 

Imam asy-Syafi’e rahimahullahu berkata: 

(Joi. jl o j 'A II ^ 

“Was-was dalam berniat semasa solat atau bersuci berpunca dari kejahilan atau 
kerosakan akal.” (Lihat: yti\) 

Tidak terdapat walaupun satu ayat dari al-Quran, hadis-hadis sahih atau qaul ulama 
muktabar mewajibkan membaca, menjahrah atau melafazkan niat semasa mahu 
memulakan sembahyang, samada sembahyang fardhu atau sunnah. Malah mereka 



telah menghukumkan perbuatan demikian sebagai bid'ah. Mereka berdalilkan hujjah- 
hujjah syari’i, iaitu Sabda Rasulullah Shallallahu ‘alaihi wa Sallam: 

t ^ n ' ^ ' c 4 ^ ti I I a* ^ , 1 ^ 

“Kunci (pembuka) sembahyang itu adalah kebersihan (wuduk), pengharamannya (dari 
melakukan kerja yang lain dari sembahyang) ialah takbir dan penghalalannya ialah 
salam”. (Hadis Riwayat Abu Daud, no. 60. at-Tirmizi, no. 3. Ibnu Majah, no. 275. Dan 
al-Hakim. Disahihkan oleh al-Hakim dan dipersetujui oleh adz-Dzahabi. Syeikh al- 
Albani turut mensahihkannya. Lihat: Sahih al-Jami’, no. 5761 dan al-lrwa’ no. 301) 

Hadis ini menjelaskan bahawa pembukaan solat itu ialah dengan berwuduk dan 
pengharamannya pula ialah takbir bukan melafazkan niat. Nabi Muhammad 
Shallallahu ‘alaihi wa Sallam yang menjadi contoh dan ikutan yang wajib dipatuhi. 
Baginda tidak pernah menguatkan suaranya semasa berniat. Baginda tidak pernah 
menghalalkan umatnya berbuat sesuatu dalam urusan solat yang tidak pernah 
diperintahkan oleh syara’, kerana syarat sahnya solat ialah hanya setelah mencontohi 
solat baginda sebagaimana sabdanya: 

L ^-»1 I j; L 

“Solatlah kamu sebagaimana kamu melihat aku solat”. (Hadis Riwayat al-Bukhari) 

Untuk mengetahui cara-cara bagaimana Nabi Shallallahu ‘alaihi wa Sallam bersolat 
tentulah melalui hadis-hadisnya yang sahih, antaranya ialah: 

jjjSjILj o!Xu*a]| UI J aIA C- <&! ill (J ; Igic. <&l (jc. 

(j-UillaJI L_lj A Aa^JLj S c-l j£]| j 

“Dari Aisyah radhiallahu 'anha: Sesungguhnya Rasulullah Shallallahu ‘alaihi wa Sallam 
memulakan sembahyang dengan takbir dan bacaan al-Hamdulillahi Rabbil Alamin”. 
(Hadis Riwayat Muslim) 

j nS"<ll J 'A “''A , I jjLS AjI X. ^-»11 j j 4_llc. ,^li]l (jl 


“Sesungguhnya Nabi Shallallahu ‘alaihi wa Sallam dan juga para sahabat memulakan 
sembahyang mereka dengan takbir”. (Mutawatir) 

V j (j jfij (jl VI AaaII V_j <• V Ajillj : ^jtaluill JLs 

(jj^j Vj j ; 3"' 11 


“Berkata asy-Syafi’e: Niat tidak boleh mengambil alih tampat takbir, tidak diterima 
niat kecuali setelah mahu bertakbir, tidak boleh diseiringkan dengan niat dan tidak 
boleh niat selepas takbir”. (Lihat: al-Umm, hlm. 99-100. Bab SituaJl jld. 1) 



Di dalam kitab-kitab ulama fiqh seperti Imam asy-Syafi’e, Hanbali, Maliki dan 
Hanafi yang sentiasa berpegang kepada sunnah, maka tidak seorang pun dari mereka 
membolehkan berniat dengan kuat (lj*V). 

Perkara ini telah diperjelaskan oleh Syeikhul Islam Ibn Taimiyah rahimahullah: 

“Melafazkan niat secara jahrah tidak pernah disyariatkan walaupun oleh salah seorang 
ulama Muslimin, tidak pernah dilakukan oleh Rasulullah Shallallahu ‘alaihi wa Sallam, 
tidak pernah dilakukan oleh salah seorang dari para Khulafa baginda, tidak pernah 
dilakukan oleh para sahabat baginda dan juga tidak pernah dilakukan oleh para Salaf 
al-ummah dan para ulamanya”. (Lihat: al-Fatawa al-Kubra, Jld. 1. Hlm. 1. Ibn 
Taimiyah. Terbitan. Darul al-Ma’arif. Beirut. Lubnan) 

Di antara tujuan Nabi Muhammad Shallallahu ‘alaihi wa Sallam diutus ialah untuk 
menerangkan dan mengajar cara-cara menunaikan solat. Oleh itu cara yang diajar, 
ditunjuk dan diperintahkan oleh Nabi wajib diikuti dan dipatuhi kerana itulah yang 
diperintahkan juga oleh Allah Azza wa Jalla di dalam al-Quran: 

A 'u m *\ sejail 


“Maka telah ditetapkan untuk kamu pada diri Rasulullah itu contoh ikutan yang baik”. 
(Surah al-Ahzaab, 33: 21) 

Meninggalkan contoh atau sifat solat yang diajarkan oleh Nabi Muhammad Shallallahu 
‘alaihi wa Sallam dan menggantikan dengan meniru orang awam solat dan bertaklid 
dengan apa yang diajarkan oleh guru-guru bid’ah kemudian mematuhinya, maka 
semua itu adalah kemungkaran yang besar, perbuatan ini samalah seperti menganggap 
ada guru lain yang lebih pandai, berhak dan lebih baik dari Nabi Muhammad 
Shallallahu ‘alaihi wa Sallam dalam mengajarkan cara-cara solat. Sebenarnya inilah 
bid’ah yang paling mungkar. 

Segala apa yang telah Nabi contohkan bertujuan supaya manusia mudah beribadah 
dan mendekatkan dirinya kepada Allah. Malangnya terdapat manusia yang berani 
menolaknya dengan mencipta sesuatu yang tidak ada dalilnya lalu diajarkan kepada 
orang lain. Antaranya adalah perbuatan mengajar membaca (melafazkan dengan 
jahrah) niat yang tidak pernah diajarkan oleh Rasulullah. Apakah orang seperti ini 
mahu mengajar Allah tentang agama-Nya? Allah telah memberi peringatan kepada 
orang-orang yang memandai-mandai seperti ini: 


Uaj CllIjLajoJI ^3 lla j ^illl (_)s 

“Katakanlah! Apakah kamu mahu mengajar Allah tentang agama kamu sedangkan 
Allah mengetahui apa yang ada di langit dan di bumi? Allah Maha Mengetahui segala 
sesuatu”. (al-Hujuraat, 49: 16) 

Menurut Ibn al-Qayyim rahimahullah agama ialah: 

“Segala yang datang dari Allah dan Rasul-Nya atau apa yang dikatakan oleh Allah dan 
apa yang dikatakan oleh Rasul-Nya, selain dari itu semua adalah hawa nafsu”. 



Allah Azza wa-Jalla telah menegaskan bahawa kebanyakan manusia sesat adalah 
kerana mengikuti hawa nafsunya: 

(jAAlUall V <&l (jl ^ul J ol^jA £jj! (Jiial 


“Dan siapakah yang paling besar sesatnya daripada orang yang mengikuti hawa 
nafsunya, sesungguhnya Allah tidak memberi petunjuk kepada orang-orang yang 
zalim”. (al-Qashash, 28: 50) 

Oleh kerana niat itu tempatnya di hati tanpa disebut dan dilafazkan, maka jumhur 
ulama Salaf (generasi awal) telah sepakat bahawa melafazkan niat dengan terang 
atau perlahan (l>* j adalah bid'ah, kerana tidak ada contohnya dari Nabi dan 
para sahabat radiallahu ‘anhum. Tidak akan sempurna (sah) sesuatu ibadah kecuali 
setelah mencontohi ibadah Nabi Muhammad Shallallahu ‘alaihi wa Sallam. Sedangkan 
manusia dicipta untuk tujuan beribadah kepada Allah Subhanahu wa-Ta'ala. 
Sebagaimana firman-Nya: 


“Dan tidak Aku ciptakan jin dan manusia kecuali semata-mata untuk beribadah 
(menghambakan diri) kepada-Ku.” (adz-Dzariyat, 51: 56) 

Pengertian ibadah bukan setakat solat, puasa, zakat, atau menunaikan haji, tetapi 
semua tindakan dan perlakuan atau perlaksanaan cara hidup yang diredhai Allah 
Subhanahu wa Ta’ala seperti mandi, berpakaian, tidur, membaca al-Quran, belajar 
agama, makan, minum, mencari nafkah dan sebagainya juga adalah merupakan 
ibadah jika dilakukan dengan keikhlasan kerana Allah Subhanahu wa Ta’ala. Jika 
semua yang dinamakan ibadah wajib dibacakan niat, maka berapa jilidkah buku 
tentang lafaz niat yang wajib ditulis oleh para ulama? Dan antara sekian banyaknya 
niat yang mana satukah terlebih dahulu wajib dihafal oleh setiap muslimin serta 
keluarga mereka supaya dibacakan pada setiap ibadah sama ada yang wajib atau 
sunnah? 

Apakah hanya pekerjaan yang dimulakan dengan melafazkan niat sahaja dianggap 
ibadah? Sedangkan anggapan seperti ini memberatkan ummah, ia samalah seperti 
menafikan firman Allah yang menjelaskan bahawa setiap amalan dan perbuatan 
seorang muslim yang diikhlaskan kerana menghambakan diri kepada-Nya adalah 
ibadah, kerana manusia dan jin dicipta semata-mata untuk menghambakan diri 
kepada-Nya. Maka bagaimanakah pula dengan pekerjaan seseorang yang tidak 
dibacakan niat? Apakah tidak dianggap sebagai ibadah walaupun ia sudah memeterai 
niat di hatinya? Penafian seperti ini merupakan suatu kejahilan dan perbuatan bid’ah 
kerana membatalkan sesuatu yang telah ditentukan oleh syara’, iaitu berniat di hati 
bukan membaca atau melafazkan niat dengan lisan. 





